NaiveNeuron/SloPal huggingface dataset:
Hargaš, Ján, poslanec NR SR (2024-04-18):
Ďakujem pekne, kolegovia, a ďakujem pánovi Dostálovi za to usmernenie ohľadom číta... tiež mi to príde veľmi, veľmi zvláštne, že najprv teda odôvodňujeme a potom hovoríme, že čo sme vlastne odôvodnili. Som si istý, že viacerí ste sa v tom mohli aj stratiť, keď ste to počúvali pozorným uchom a aj tak, aj tak to nepomohlo. V každom prípade že, že to, čo som povedal v rámci tej rozpravy, ja by som naozaj veľmi rád počul na niektoré z tých bodov, čo na niektoré, na všetky, budem ambiciózny, na všetky z tých bodov vysvetlenie od pána ministra, prečo to navrhujete takto, že niečo meníte v zákone vy, niečo mení pán Raši. Prečo meníte spôsob voľby podpredsedu Úradu pre verejné obstarávanie, prečo chcete rušiť žiadosti o nápravu? Veď dajte k tomu nejaké dáta, prosím, ak naozaj že toto je ten kľúčový faktor, lebo v dôvodovke to nie je, ja som si to prečítal, v tej dôvodovke nič o tomto nie je, že keď zrušíme tento inštitút, zrýchli sa to o 30 dní, 50, 60, neviem, povedzte číslo, že to by bolo fajn. A ale teda tiež by bolo fajn, aby keď už to je v skrátenom legislatívnom konaní, tak ste umožnili nám aj reagovať na vás a ukážte, že ste grand, prosím, a poďte do rozpravy a nie v záverečnom slove, kde naozaj to je také, že, záverečné slovo je príznačný názov, lebo vy poviete niečo a my akože nemáme k tomu hovoriť nič. Malo by sa to volať že posledné slovo, to by bolo príznačnejšie, posledné slovo navrhovateľa, kde vlastne on povie, ako to bude a my sa s tým máme akože zrovnať. No ako teraz na humorno, ale nie je to, nie je, ako viete, že máte tú možnosť, že vy si môžete vybrať, či chcete mať posledné slovo, alebo chcete sa aspoň pokúsiť obhájiť ten svoj zákon, tak som veľmi zvedavý, čím nás prekvapíte. Skúste nám naznačiť dopredu, ešte pred ústnou rozpravou.
Vážny, Ľubomír, podpredseda vlády SR pre investície (2014-01-28):
Ďakujem za slovo, vážený pán predseda Národnej rady Slovenskej republiky. Vážené panie poslankyne, páni poslanci, na dnešné rokovanie Národnej rady predkladám návrh zákona o krátkodobom nájme bytu. Vláda Slovenskej republiky predmetný zákon schválila na svojom rokovaní dňa 8. 1. 2014 uznesením č. 15/2014. Účelom návrhu zákona je rozvíjať a riešiť otázku súkromného nájomného bývania na Slovensku. Z analýzy, ktorú vláda Slovenskej republiky schválila 18. 12. 2014 uznesením č. 726/2013 pod názvom Návrh riešenia nájomného bývania so zameraním na zvýšenie podielu trhového nájomného bývania v Slovenskej republike, vyplýva potreba legislatívne upraviť práva a povinnosti prenajímateľov a nájomcov v režime tzv. krátkodobého nájmu bytu, ktorý by za zákonom ustanovených podmienok umožnil vyváženie práv a povinností účastníkov nájomného pomeru. Navrhovaná právna úprava, ktorá má charakter lex specialis vo vzťahu k Občianskemu zákonníku, je potrebná aj s ohľadom na odchylnú úpravu, najmä možnosti ukončenia nájmu jednostranným právnym úkonom – výpoveďou alebo odstúpením od zmluvy, uplatnením možnosti zmeny právneho režimu v prípade nesplnenia daňovej registračnej povinnosti, ďalej odchylnou úpravou pri neplatnom skončení nájmu, v zádržnom práve, v prechode nájmu, v peňažnej zábezpeke a podobne. Osobitný právny režim zákona sa nevzťahuje na sociálne nájomné byty, byty, ktoré boli financované prostredníctvom Štátneho fondu rozvoja bývania, ďalej na byty osobitného určenia, byty v domoch osobitného určenia, služobné byty a družstevné byty. Cieľom návrhu zákona je zvýšením právnej istoty pre nájomcu aj pre prenajímateľa zvýšiť apetít budúcich prenajímateľov, a tak rozvinúť segment takzvaného trhového nájomného bývania. Návrh zákona je v súlade s Ústavou Slovenskej republiky, ústavnými zákonmi Slovenskej republiky, zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Vážené pani poslankyne a páni poslanci, dovoľte mi požiadať vás o podporu tohto návrhu zákona v prvom čítaní a jeho následné prerokovanie v druhom čítaní. Ďakujem za pozornosť.
T. Cabaj, podpredseda NR SR: (2010-01-20):
Spravodajcu určil gestorský výbor pre financie, rozpočet pána poslanca, predsedu výboru Jozefa Buriana, aby informoval, teraz ho žiadam, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore. Nech sa páči, pán predseda, máte slovo.
S. Kahanec, poslanec: (2008-01-21):
A čo sa týka pamäti a týchto škandálov. Podobne sa konalo aj pri kauze už tu spomínanej Privilégium, podobne to bolo pri evidencii čiernych peňazí, podobne to bolo pri kazašskej novinárke, podobne to bolo pri Maline (smiech v sále), pri Hedvige Malinovej, podobne to bolo aj pri úteku Červenku, keď reakcie vznikali až vtedy, keď sa do toho začínali obúvať médiá alebo opozícia. Podobne to bolo aj pri PPP projektoch, keď najprv boli veľmi nepriateľské a zrazu sa stali priateľskými. Takže to je jedna stránka veci. Druhá vec, na základe čoho pán premiér vybral nominantov? No ťažko povedať na základe čoho, lebo aj pri bežných obsadzovaniach rozličných pozícií platí, že keď je niekto v konflikte, tak ten konflikt by si mal do nejakej lehoty vysporiadať. A nemôže to pán premiér bagatelizovať, alebo dokonca obhajovať, že veď oni už to mali prenajaté dávno predtým. No tak nech si vysporiadajú svoje konflikty! A keď hovoríme a spomíname zlodejčiny, no tak ako môžeme s tými, čo zapríčiňujú zlodejčiny, pokračovať ďalej v koalícii? Ďakujem pekne.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 137 prítomných, 78 za, 13 proti, 46 sa zdržalo. Národná rada Slovenskej republiky vládny návrh zákona o finančnej správe schválila. Teraz vás poprosím, pán poslanec, aby ste z poverenia výboru Národnej rade predložili návrh uznesenia s vyslovením, ktorým Národná rada vysloví súhlas s medzinárodnou zmluvou medzi slovenskou vládou a vládou Malajzie o podpore a ochrane investícií, ktorý prerokovávame ako tlač 448. Pán poslanec, stanovisko gestorského výboru k predloženej zmluve. (Hlasovanie o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií uzatvorenej formou výmeny osobných listov , tlač 448.)
Ďuriš Nicholsonová, Lucia, podpredsedníčka NR SR (2017-12-06):
Pán poslanec Zelník, nech sa páči.
Danko, Andrej, predseda NR SR (2018-10-22):
Ďakujem. Dávam slovo spravodajcovi, ktorého určil navrhnutý gestorský výbor. Pán poslanec Sopko.
Fecko, Martin, poslanec NR SR (2014-12-09):
Ďakujem pekne. Prosím, pán predsedajúci a pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2021-11-26):
Pán poslanec Pčolinský, môžete reagovať na faktické poznámky.
Pčolinský, Peter, podpredseda NR SR (2023-03-21):
Pán poslanec Mazurek s reakciou.
Paška, Pavol, predseda NR SR (2012-09-12):
Pán poslanec Viskupič minútu. Nie. Nie. Takže, pán poslanec Brixi.
Figeľ, Ján, podpredseda NR SR (2012-11-30):
Na vystúpenie pána poslanca je osem faktických, desať faktických poznámok. Končím možnosť prihlásiť sa. Nech sa páči, pán poslanec Július Brocka.
Suja, Miroslav, poslanec NR SR (2022-12-19):
Ďakujem za slovo, pán podpredseda. Ja by som sa chcel opýtať len technickú vec. Podľa rokovacieho poriadku nemal by byť v sále, nevravím za pultíkom, v sále prítomný predkladateľ? Dovolím si tvrdiť, že pred dvomi alebo tromi faktickými odišiel. Tak ja by som navrhol prestávku, kým sa nevráti. Nemám problém, ak je starší, že potrebuje ísť na WC, tak počkáme, ale vravím, je to minimálne šesť minút, tri faktické, plus môj procedurálny.
Laššáková, Jana, podpredsedníčka NR SR (2014-11-09):
Reagujte na pána poslanca Kaníka.
Hrnčiar, Andrej, podpredseda NR SR (2017-03-22):
Ďalším vystupujúcim v rozprave je pán poslanec Mihál, ktorý stihol opustiť rokovaciu sálu, aby zrejme prenechal svoje poradie pani poslankyni Petrík. Takže nech sa páči.
Hattas, Marek, poslanec NR SR (2020-03-20):
Sľubujem. (Potlesk.)
Blanár, Juraj, podpredseda NR SR (2023-03-22):
Pán poslanec Kočiš s faktickou.
Danko, Andrej, predseda NR SR (2018-02-13):
Vyhlasujem všeobecnú rozpravu za skončenú. Chce v rozprave zaujať stanovisko navrhovateľka? Nech sa páči.
S. Kahanec, poslanec: (2005-05-13):
A preto chcem povedať jednu vec k tomu. Keď hovoríme o tom, že chceme, aby sa rodilo viac detí, aby sa deti rodili v zdravých rodinách a aby získali dobré a kvalitné vzdelanie, tak musíme niečo pre ne aj urobiť. A tak ako sme sa pustili do iných reforiem, je potrebné sa pustiť aj do reformy školstva. Ja oceňujem predovšetkým odvahu všetkých, ktorí na rozdiel od predchádzajúcich období tú odvahu našli, pustili sa do tých reforiem a chcú ich urobiť pre dobro ľudí. Keď to budú robiť pre dobro ľudí, bude všetko pre budúce generácie.
Svrček, Miloš, poslanec NR SR (2021-10-21):
Ďakujem za slovo. Áno, je rozdiel stavať v súčasnosti, keď máme už aj navýšenú sumu materiálov, a je rozdiel stavať potom o dva, tri, štyri roky, ale aspoň pripravíme legislatívu. Ale čo sa týka tých čísel, tak ja si pamätám, keď som mal stretnutie na štátnom fonde, tak mi hovorili, že v 2020., keď sa menila vláda, tak celkový ten počet odovzdaných nájomných bytov pre samosprávy bol v sume okolo 1 200 až 1 400 s tým, že momentálne je ten predpoklad okolo 2 000 bytov a cieľ do tých troch rokov, do roku 2024, je, aby sa odovzdávali nájomné byty v počte okolo 3 000 v prípade, ak bude schválená legislatíva, ak budú otvorené dvere pre samosprávy pri poskytovaní týchto finančných prostriedkov. Čo sa týka tých parkovísk, tak momentálne vieš dobre, že pod tými bytovkami, keď sú tieto garáže, tak sa poskytuje momentálne nastavená tá dotácia, tie detaily konkrétne technické ja ti môžem zistiť, aby si mal k dispozícii, s tým, že určite keď bude aj rokovanie tej pracovnej skupiny, ja by som ťa veľmi rád privítal na rokovaní, lebo myslím si, že je to veľmi podnetné a môžeme sa posunúť ďalej, ale keď máš aj tie návrhy že z tej aplikačnej praxe, lebo viem, že sa tomu venuješ, tak by sme mohli zapracovať také nejaké efektívne veci do toho pozmeňováku v rámci druhého čítania, v prípade, ak budeme úspešní. Takže veľmi sa teším na spoluprácu.
Glváč, Martin, podpredseda NR SR (2017-10-17):
Pán poslanec Klus.
Šimečka, Michal, podpredseda NR SR (2023-11-21):
Pokračujeme v popoludňajšom rokovaní štvrtého dňa 
3. schôdze Národnej rady Slovenskej republiky. Pokračujeme návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 
13. dôchodku a o zmene a doplnení niektorých zákonov v znení neskorších predpisov. Návrh vlády má parlamentnú tlač č. 28. Poprosím teraz ministra práce, sociálnych vecí a rodiny Slovenskej republiky pána Erika Tomáša, aby návrh vlády odôvodnil. (Reakcia z pléna.) Myslím, že áno, musíte mať asi aj kartu, aby sa vám to zaplo. (Reakcie z pléna: „Nie, nie.“ ) Nie? Ministri môžu aj bez karty? (Rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov , tlač 28.)
Paška, Jaroslav, poslanec NR SR (2016-04-18):
Ďakujem za slovo, pán predsedajúci. Vážený pán predseda Matovič, spomínam si na rokovanie politického grémia Národnej rady a spomínam si aj na tie závery. A myslím, že sa troška mýlite, pretože v tých záveroch bolo povedané a dohodnuté to, že koalícia je pripravená zmeniť pomery v branno-bezpečnostnom výbore tak, aby zodpovedali pomerom v Národnej rade. To sme urobili. Ďalší záver bol taký, že pokiaľ by bol záujem presunúť niektorých vašich poslancov do branno-bezpečnostného výboru, konkrétne pán Grendela alebo pána Beblavého do finančného výboru, takže vieme podporiť tieto zámeny v rámci zámen medzi poslancami opozičnými. Pokiaľ viem, tak tieto zámeny nenavrhujete, ale chcete upravovať počty a pomery tak, aby to nezodpovedalo pomerom v Národnej rade. Takže platí, myslím si, tá ponuka, ak chcete pána Grendela posunúť do branno-bezpečnostného výboru, tak je treba sa zamyslieť nad tým, koho si opozícia z tohto výboru na tú výmenu stiahne a podobne by to bolo, predpokladám, aj s pánom poslancom Beblavým. (Potlesk.)
Nagy, József, minister životného prostredia SR (2011-07-08):
Ďakujem pekne, pán predseda. Vážené panie poslankyne, vážení páni poslanci, vládnym návrhom zákona sa do právneho poriadku Slovenskej republiky transponuje smernica Európskeho parlamentu a Rady č. 2009/31 z 23. apríla 2009 o geologickom ukladaní oxidu uhličitého. Členské štáty boli povinné zabezpečiť transpozícii do 25. júna 2011. Vládny návrh zákona upravuje práva a povinnosti, opatrenia a postupy v súvislosti s procesmi zachytávania a ukladania priemyselných emisií oxidu uhličitého do geologického prostredia. Hlavným cieľom zavedenia predkladanej legislatívnej úpravy je predovšetkým vytvorenie legislatívneho rámca pre spoločný postup štátov Európskej únie pri minimalizácii dopadov klimatických zmien na životné prostredie. Technológia zachytávania a ukladania oxidu uhličitého ponúka nové možnosti pri znižovaní jeho produkcie a stane sa tak úplne novým segmentom podnikania. Vládny návrh zákona bude priamo vplývať na podmienky podnikania v geologickom prieskume, energetike, v hutníctve a v iných odvetviach priemyslu závislých od spaľovacích zariadení. V snahe, aby vládny návrh zákona v maximálnej možnej miere zohľadňoval rozsah problematiky, bol pripravený v spolupráci so zástupcami ministerstva hospodárstva, Hlavného banského úradu, ťažobných spoločností a veľkých priemyselných podnikov. Náročné bolo aj riešenie problematiky vymedzenia kompetencií zainteresovanej štátnej správy pri uplatňovaní tohto zákona v súlade s vymedzením väzieb na iné zložkové zákony. Predkladaný vládny zákon je v súlade s Ústavou Slovenskej republiky, zákonmi Slovenskej republiky, ako aj s medzinárodnými zmluvami a inými medzinárodnými dokumentami, ktorými Slovenská republika je viazaná. Vážený pán predsedajúci, vážené pani poslankyne, vážení páni poslanci, verím, že predložený návrh zákona schválite. Ďakujem pekne.
Šeliga Juraj, podpredseda NR SR (2021-02-03):
A ospravedlňujem sa.
Mezenská, Helena, poslankyňa NR SR (2015-11-11):
No aj keď beží rokovanie k zákonu o podmienkach predaja výrobkov a poskytovaných služieb na trhových miestach, predsa len rezonuje tá otázka tzv. vratiek za plyn. Ja naozaj som nevedela, že na tento účel je vymedzených 48 mil. eur. To je veľký balík prostriedkov. A napriek tomu, že ste sa vy k tomu, pán minister, vyjadrili, že bude zabezpečená transparentnosť, ja celkom nie som o tom presvedčená, lebo ja tú nekontrolovateľnosť vidím cez to, že je tu vlastne obmedzenie, že dotknutí odberatelia nebudú vydávať súhlas dodávateľovi, ani prevádzkovateľovi distribučnej siete, a rovnako tak zotrvávam na tom mojom stanovisku, že ak dochádza k manipulácii, narábaniu s verejnými zdrojmi, nie je tu možné zabezpečiť transparentnosť reálne ani kontrolovateľnosť, ak to bude prikryté a zastrešené obchodným tajomstvom. Nemyslím si, že inštitút obchodného tajomstva je adekvátny na to, aby v podstate sme nemali možnosť odkontrolovať, akým spôsobom, v akom objeme komu konkrétne sa tieto vratky budú poskytovať. Takže ja o tej transparentnosti nie som celkom presvedčená. Nemyslím si, že ak ktokoľvek sa bude zaujímať o to, koľko peňazí komu bolo vyplatených, že sa k tejto informácii cez to obchodné tajomstvo, ustanovenie obchodného tajomstva, vôbec niekto dopracuje.
M. Číž, podpredseda NR SR: (2006-10-19):
Teraz, vážené poslankyne, vážení poslanci, otváram všeobecnú rozpravu. Pýtam sa, chcem vás informovať, že som nedostal žiadnu písomnú prihlášku, preto sa pýtam, kto sa chce prihlásiť do rozpravy ústne? Nikto. Uzatváram možnosť prihlásiť sa do rozpravy. Vyhlasujem zároveň všeobecnú rozpravu za skončenú. Vzhľadom na neexistenciu diskusie predpokladám, ani navrhovateľ, ani spravodajca sa nehlásia. Ďakujem pekne. Ďakujem obom, aj navrhovateľovi, aj spravodajcovi, za účasť. Vážené kolegyne, prerušujem rokovanie o tomto bode programu. Zároveň vzhľadom na to, že sa blíži 12.00 hodina, prerušujem rokovanie Národnej rady do 14.00 hodiny, kde sa stretneme na hodine otázok. Ďakujem vám za aktívnu a korektnú účasť. Dvanásť tridsať, teda o pol jednej. (Prerušenie rokovania o 11.58 hodine.) (Pokračovanie rokovania o 14.00 hodine.) Tretí deň rokovania 5. schôdze Národnej rady Slovenskej republiky 19. októbra 2006 o 14.00 hodine
Sulík, Richard, poslanec NR SR (2013-10-17):
Ďakujem pekne za slovo. Dobrý deň prajem, pán minister. Zdravím opäť kolegov. Tak isto by som sa chcel vyjadriť k tomu, čo už hovoril môj predrečník, a keďže on podal návrh, pozmeňujúci návrh na úplné vypustenie tej, tých 5 000 eur, čo musí byť zložených, tak zrejme ja už podávať nebudem. Ale rád by som teda vám uviedol zopár argumentov, prečo si myslím, že robíte chybu týmto návrhom. Tak po prvé, je tu ten argument, že teda podvodníkov a teda veľkopodvodníkov chcete nejako obmedziť. Toto sa nestane preto, lebo naozaj veľkopodvodník, ktorý kradne státisíce eur na dépeháčke, napríklad si založí firiem, koľko potrebuje, vie, že tie peniaze aj tak stratené mať nebude. A opäť raz je tu ten efekt toho pána Harmana, ja som to už dnes spomínal. Pár rokov dozadu vystrieľal v Devínskej Novej Vsi, zabil šiestich ľudí pištoľou alebo puškou, ktorú mal nelegálne upravenú, a naša koalícia, čo vymyslela, bolo ísť zavádzať psychotesty pre tých, ktorí mali zbrane legálne. Ako tam jednoducho nie je súvis. Vy dnes opäť, keď zavediete toto pravidlo, nepotrestáte tých, ktorí robia podvody, ale potrestáte tých, ktorí slušne podnikajú. Aj keby ste odchytili zopár podvodníkov, tak stále je namieste otázka, že či je správne z pohľadu štátu, povedzme máme 50 000 eseročiek, dúfam, že nie som moc ďaleko od pravdy, a tak možno 1 %, 10 % je tých podvodných, tak 90 %, 45 000 eseročiek alebo majiteľov eseročiek budeme trestať tým, že zrazu musia zložiť, teda pri novo založených, peniaze, a aby sme odchytili pár. Pripomína mi to, ako keď chceme napríklad brániť tomu, že chceme mať menej mŕtvych zo smrteľných úrazov, keď niekomu padne tehla na hlavu, to sa, bohužiaľ, občas stane, život niekedy končí smrťou a povedzme dvoch, troch ľudí do roka zabije padajúca škridla zo strechy, a teraz vy by ste navrhli, pán minister, zákon, ktorý bude prikazovať všetkým chodcom chodiť v nejakých cyklistických prilbách. Tak je tam tá primeranosť. No otázka je, či kvôli dvom, trom mŕtvym teraz má celý národ chodiť s obandážovanými hlavami po ulici. Toto je niečo podobné. Nehovorím, že ani jedného podvodníka tým nepostihnete. Postihnete niekoľko, ale veľkému množstvu ľudí, ktorí chcú podnikať a chcú niečo tvoriť, úplne zbytočne sťažíte život, podnikateľský život. Na druhej strane, áno, veľa ľudí prechádza na eseročky a otázka je, prečo to robia. No robia to preto, lebo štát nerovnomerne zdaňuje a zaťažuje odvodmi rôzne formy podnikania. Tak vieme, že najvyššie zaťaženie majú zamestnanci, potom idú živnostníci, potom idú eseročky, no tak tí ľudia sa prelievajú hore, dole, lebo, čo je úplne pochopiteľné a logické, optimalizujú svoje zaťaženie. Len potom by mala byť pre vás výzva, aj pre vás, i keď v rovnakom rozsahu aj pre ministra sociálnych vecí a ministra financií, výzva zaťažiť... (Vystupujúci sa odmlčal. Prerušenie vystúpenia predsedajúcou.)
Laššáková, Jana, podpredsedníčka NR SR (2013-10-25):
Na vystúpenie pani podpredsedníčky jedna faktická poznámka, pani poslankyňa Nicholsonová. Končím možnosť prihlásiť sa s faktickými poznámkami. Nech sa páči.
Blanár, Juraj, podpredseda NR SR (2023-05-18):
Vážené pani poslankyne, páni poslanci, budeme pokračovať druhým čítaním o návrhu poslancov Mariána Viskupiča a Jána Oravca na vydanie zákona, ktorým sa mení zákon č. 394/2012 Z. z. o obmedzení platieb v hotovosti. Je to parlamentná tlač 1450, spoločná správa výborov, tlač 1450a. Dávam slovo teraz pánovi poslancovi Mariánovi Viskupičovi, ktorý za skupinu poslancov tento návrh v pléne uvedie, nech sa páči. (Rokovanie o návrhu poslancov Národnej rady Slovenskej republiky Mariána Viskupiča a Jána Oravca na vydanie zákona, ktorým sa mení zákon č. 394/2012 Z. z. o obmedzení platieb v hotovosti , tlač 1450.)
Cigániková, Jana, poslankyňa NR SR (2019-10-25):
Ďakujem pekne. Marek Krajčí z OĽANO, to je tak dobré, že si tu, ty povieš tak pekne, kultivovane to, čo ja poviem tak plamene. Tak je fajn, že spolu sme vlastne taká zaujímavá kombinácia. Absolútny súhlas s tvojím vystúpením, samozrejme. Chcem sa pozastaviť najmä pri dvoch veciach. Jedna je, že svet sa zbláznil, keď opoziční poslanci teda tu naozaj presvedčene bojujú za návrh ministerky SMER-u a prehovárajú poslancov, hlavne SMER-u, ako vládnej koalície, aby teda zvážili aspoň prvé čítanie, pretože presne tak, ide o prvé čítanie a v druhom sa dá tento návrh vylepšovať. Ale povedzme si pravdu. My musíme niečo robiť. Nič lepšie tu nemáme. Ak nemáte, poslanci, lepší návrh, nemáte ospravedlnenie nehlasovať za postúpenie do druhého čítania. Takže toľko. Stratifikácia ako taká sľubuje zníženie rehospitalizácií a reoperácií o 50 %. Čiže keď niekto toto neposunie do druhého čítania, a tým teda predpokladám aj úmrtnosť, hej, keďže bude menej problémov, čiže keď toto niekto neposunie do druhého čítania, tak, po slovensky povedané, prepáčte, budete musieť ďalej zbytočne umierať, lebo, viete, nám sa to teraz politicky nehodí. To ako vážene? No a špeciálne ma potešila, až som si, nemohla sa prestať usmievať, aj teraz sa usmievam, keď to idem zopakovať, tvoja veta, že o to sa postará trh. Marek, výborná veta. Som veľmi rada, že teda tuto začínaš chápať aj výhody trhu a máš úplnú pravdu. Áno, aj v zdravotníctve sa o veľa vecí postará trh. Takisto ako ja sa zhodujem s tebou v tom, že tie základné veci, ako je napríklad dostupnosť pre pacienta, treba jednoznačne regulovať. Takže ďakujem ti za toto vystúpenie veľmi dobré.
Hambálek, Augustín, poslanec NR SR (2015-09-29):
Ďakujem za slovo, pán predseda. V rozprave vstúpilo 5 poslancov, nebol podaný žiadny pozmeňujúci ani doplňujúci návrh, preto, prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kerekréti, Ján, poslanec NR SR (2023-03-28):
... informácia neobsahuje žiadne pozmeňovacie návrhy. V rozprave vystúpil jeden poslanec, ktorý podal dva pozmeňovacie návrhy. Teraz prejdeme k hlasovaniu o pozmeňovacích návrhoch podaných v rozprave. Pán predseda, dajte, prosím, hlasovať o prvom pozmeňujúcom návrhu poslanca Šefčíka. Ide o legislatívnu úpravu, zosúladenie jednorazového príspevku pri zverení dieťaťa do náhradnej starostlivosti.
Viskupič, Marián, poslanec NR SR (2022-10-18):
Ďakujem pekne za slovo. Vážený pán predseda, vážený pán minister, ctené kolegyne, kolegovia, ja len pár slovami k tomuto návrhu. Áno, potvrdzujem, vláda akceptovala všetky naše pripomienky. Vláda stiahla pôvodný návrh zákona z rokovania pléna. Ten, kde sme mali zásadné výhrady voči použitiu, voči tomu, ako by tieto peniaze boli využité. A teda doručila návrh zákona, ktorý spĺňa to, čo sme hovorili, tak ako to momentálne avizoval pán minister sociálnych vecí. Ku samotnej podstate. Od konca mája tohto roku SaS sme boli prvá a v tom čase jediná strana, ktorá jednoznačne hovorila, že áno, aj vďaka fungujúcej ekonomike, ale hlavne vďaka silnej inflácii sú a budú dodatočné príjmy štátneho rozpočtu, hlavne teda z daní, z dépeháčky, z dane z príjmu právnických osôb a že je potrebné, aby v týchto ťažkých inflačných časoch sa ľudia k týmto peniazom dostali. To znamená, aby boli tieto peniaze spätne ešte v tomto roku použité na pomoc tým, ktorí to potrebujú. Takže, áno, potvrdzujem, príjmová stránka je v poriadku. Tá bola koniec-koncov v poriadku už aj v tom pôvodnom návrhu. A takisto chcem jasne povedať, že či náš bývalý minister hospodárstva Richard Sulík alebo náš minister školstva Branislav Gröhling mesiace hovorili o tom, že potrebujú do svojich rezortov dodatočné peniaze, aby mohli čeliť energetickej kríze, aby vedeli zaplatiť zvyšujúce sa ceny energií, aby vedeli pomôcť firmám, ktoré čelia jasnému a silnému nárastu cien elektrickej energie. Takže áno, tento návrh momentálne, presne to, po čom sme mesiace volali, teda konečne urobil a v tomto momente teda je to správne. Tie peniaze bude možné použiť ešte v tomto roku a chcem teda povedať, že keďže všetky tieto naše výhrady boli akceptované a ten návrh je v poriadku, strana SaS ho podporí. Ďakujem pekne za pozornosť.
Kotleba, Marek, poslanec NR SR (2021-05-12):
Ďakujem za slovo, pán podpredseda. Ja by som vás iba doplnil, že k včerajšiemu dňu to už bolo viac ako 12-tisíc živnostníkov, ktorí to zabalili, a do budúcna ich bude, samozrejme, ešte viac. Ale napríklad je veľkým paradoxom, že malí živnostníci všetci skončili, tá podpora bola nedostatočná, ale veľké obchodné reťazce som nevidel, že by sa jeden zavrel, či už je to Kaufland, Tesco, Lidl alebo niečo podobné, nevidel som ani jeden, že by sa zavrel. A som veľmi rád, že ste sa dotkli aj toho školstva, lebo tie dopady na tie deti už môžeme vidieť teraz a ešte do budúcna budú väčšie, pretože každý školský psychológ vám povie, že tie deti majú naozaj psychické problémy a aj centrá pedagogického poradenstva a prevencie už dnes majú problémy s tým náporom, kde tí žiaci naozaj túto situáciu, keď boli školy zatvorené, obchodné reťazce otvorené, naozaj nezvládali a tie dopady uvidíme ešte do budúcna. A takýto príspevok naozaj môže niekomu veľmi pomôcť, pretože rodič samoživiteľ, ktorý má dve deti, býva v nejakom byte, platí tam nájom a prišiel kvôli opatreniam o prácu a tú prácu veľakrát nemal na trvalý pracovný pomer, čiže tú rodinu nemohol živiť a iba čaká na výživné, kedy ten druhý rodič, ktorý veľakrát si tú povinnosť neplní načas, tak spôsobuje naozaj veľké problémy. Čiže ja tento príspevok podporujem a je to podľa mňa aj tak iba taká malá náplasť a podľa mňa by sme takýmto rodičom mali pomôcť ešte vo väčšej miere. Ďakujem.
Grendel, Gábor, podpredseda NR SR (2023-06-13):
Na vystúpenie pána poslanca evidujem štrnásť faktických poznámok. Končím možnosť prihlásiť sa s ďalšími faktickými poznámkami. Ako prvý pán poslanec Igor Matovič.
Andreánsky, Ladislav, poslanec NR SR (2012-07-25):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do tridsať dní a gestorský výbor do tridsať dva dní od prerokovania návrhu zákona v Národnej rade Slovenskej republiky v prvom čítaní.
Danko, Andrej, poslanec NR SR (2016-03-23):
Sľubujem. (Potlesk.)
Osuský, Peter, poslanec NR SR (2021-02-04):
Ďakujem pekne, pán predsedajúci. Pán minister, je mi až tak trochu trápne, keď počúvam, ako sa musíš brániť s tým, proti tomu, že si premrhal 700-tisíc na pomoc demokratickým silám v Bielorusku. Ja len z momentov, v ktorých som bol priamo pri tom, si napríklad spomínam, že nám z veľmi vzdialenej Čínskej demokratickej republiky Taiwan poslali pred mojimi očami vybalených v skladoch 600-tisíc rúšok pre Slovákov a občanov Slovenskej republiky. Neviem si predstaviť, že by v taiwanskom parlamente bol minister financií dusený, že nejakým knechtom kdesi ďaleko, o ktorých nič nevieme, máme my Tajwanci sa skladať na nejaké rúška. To je obraz náš, obraz krajiny, ktorá žije roky rokúce a premrháva ich sem-tam na luxusné lavičky, viď Bagačka, na námestí z európskych peňazí. Čo by si tak mohli povedať Dáni, Holanďania, čistí prispievatelia, že týmto ľuďom my niečo sa máme skladať? Po jaké? Za čo? A my krajine, ktorá prechádza niečím, čím sme kedysi aj my prešli, máme drzosť povedať, že minister Heger minul 700-tisíc týmto spôsobom? Keď sem prišli Rusi na tankoch, tak vtedy sa svet otvoril pre československú emigráciu a sotvakde v parlamente zaznelo, že čo máme tým odkundesom spod Tatier niečo my naše, z našich peňazí dávať. To je obraz toho, čomu čelíte, pán minister, a dobre čelíte. (Potlesk.)
Bugár, Béla, podpredseda NR SR (2018-03-14):
Budeme pokračovať, pán poslanec Beluský, nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov a ktorým sa menia a dopĺňajú niektoré zákony , tlač 890.)
Čaplovič, Dušan, poslanec NR SR (2014-11-10):
Ďakujem veľmi pekne. Pán poslanec, pán Lipšic, ťažko hľadám slová, ale človek rozumný, a ktorý uvažuje o problémoch, musí konštatovať, že absolvent a doktor práv, absolvent Právnickej fakulty Univerzity Komenského aj ďalší váš súpútnik magister a absolvent Fakulty manažmentu Univerzity Komenského, veď viete, o kom hovorím, sa zaoberajú touto problematikou vyslovene povrchne, využívajú spájanie vecí nespojiteľných, vytvárajú tu pred nami kompiláty, ktoré na vysokých školách a vo vedeckom živote sú absolútne neprípustné a ktoré nie sú racionálne a s ktorými ťažko by ste obhájili pri obhajobách na vysokej škole. A musím vám povedať, že podobným spôsobom veľmi tvrdo vystupujem voči historikom na Slovensku, ktorí nemajú predporozumenie a súdia podľa súčasnosti a podľa faktov, ktoré si „niektoré aj vymyslia a domyslia“ a vytvárajú si príbehy. A predovšetkým treba povedať, že podobným spôsobom, a to ma tu trošku napadá, takýmto spôsobom žalovali prokurátori a interpretovali niektorí historici v 50. rokoch. Skutočne, nenávistne a cielene, predovšetkým zničiť človeka. A toto je vaša metóda. A prosím vás, skutočne vás žiadam a prosím, ospravedlňte sa pánovi predsedovi Národnej rady Pavlovi Paškovi. (Potlesk.)
Sulík, Richard, predseda NR SR (2011-06-02):
Pani poslankyňa Blahová.
Droba, Juraj, poslanec NR SR (2010-08-06):
Ďakujem za slovo, pán predsedajúci. Zareagujem na jeden z našich návrhov, s ktorým prišla SaS, tým bolo práve obmedzenie poslaneckej imunity. My podstate a dôvodu existencie imunity rozumieme. Nerozumieme ale, prečo by mal byť poslanec rovnejší pred zákonom ako občan. Preto sme za to, aby sa imunita naozaj obmedzila iba na výroky v parlamente a konanie súvisiace s činnosťou poslanca ako takého. A preto sme prišli s návrhom na jej obmedzenie. Ešte mi nedá nereagovať na vaše vyjadrenie o tom, že každý chvíľku ťahá pílku. Myslím si, že ak sa pozriete do vlastných radov a pozriete sa na to, že či vaša vládna koalícia posledné štyri roky uvažovala ako štátnici, alebo čisto ako politici, tak si odpoveď dáte na ňu sám. Ďakujem.
Dubéci, Martin, poslanec NR SR (2024-05-14):
Ďakujem za slovo, pán predsedajúci. Ja by som len chcel poznamenať niekoľko vecí k tomu, ktoré ukazujú na to, že prečo táto rozprava a tento návrh je zvláštny a iný možno než tie návrhy predtým, ktoré sme preberali. Ako asi aj kolegovia si všimli aj z vládnej strany, vonku prebieha protest a toho protestu sa zúčastňujú ľudia naozaj zo širokého spektra kultúrnych ustanovizní. Naozaj to nie sú ľudia len z miest, ľudia len, ktorí robia súdobé súčasné umenie. Sú to ľudia, ktorí robia naozaj celé široké spektrum umení, tak ako celé široké spektrum umení podporuje FPU. A bolo by dobré, keby sme sa už akože to pochopili, že máme naozaj návrh, pri ktorom tá koalícia ľudí, ktorí kričia, že nie je dobrý, je tak široká ako nikdy predtým. Ako naozaj, že ak tu máme ľudí z Banskobystrického kraja z tradičnej kultúry a zároveň ľudí z bratislavských súčasných galérií, ktorí hovoria to isté o, podotýkam, o inštitúcii, ktorá vznikla za vlády SMER-u a je ideovým dieťaťom ideového otca strany SMER, tak asi toto celé nie je v poriadku. A ja naozaj že nerozumiem, prečo keď už aj v tejto budove za posledný mesiac prebehlo toľko konštruktívnych stretnutí medzi všetkými rôznymi aktérmi, medzi koalíciou, vládou, opozíciou, aj zástupcami umeleckej sféry a naozaj sme smerovali ku nejakému kompromisu, či by nebolo naozaj dobré, aby sme niektoré naše návrhy boli schopní prijať tak, aby s tým boli všetci spokojní. Ja si myslím, že nemusí byť všetko politický handel, nemusí byť všetko koaličná matematika. Môžu byť niektoré veci výsledkom toho, alebo urobené s cieľom toho, aby naozaj to dopadlo dobre, aby boli všetci spokojní. Ďakujem pekne.
Přidal, Alojz, poslanec NR SR (2015-10-06):
Vážený pán predseda Národnej rady, vážená pani navrhovateľka, panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 472 určil za spravodajcu k návrhu poslankyne Národnej rady Slovenskej republiky pani Heleny Mezenskej na vydanie zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, ktorým sa menia a dopĺňajú niektoré zákony. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou tohto predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Preto, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s vaším rozhodnutím, pán predseda Národnej rady, navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali do 9. novembra 2015 a aby v gestorskom výbore bol prerokovaný do 10. novembra 2015. Pán predseda Národnej rady, skončil som, prosím, otvorte všeobecnú rozpravu.
Kamenický, Ladislav, poslanec NR SR (2012-10-18):
Ďakujem za slovo. Vážený pán predseda, vážený pán podpredseda vlády, vážené panie poslankyne, vážení páni poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 234), ako spravodajca Výboru Národnej rady pre financie a rozpočet. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené podľa § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 8. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Po rozprave odporúčam, aby podľa § 73 ods. 3 písm. c) zákona o rokovacom poriadku Národnej rady Slovenskej republiky Národná rada schválila, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky č. 218 z 28. septembra 2012 a podľa § 71 zákona o rokovacom poriadku navrhujem, aby návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby uvedený návrh prerokovali výbory do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu k uvedenému zákonu.
Duchoň, Daniel, poslanec NR SR (2012-11-30):
Ďakujem pekne, ja iba k jednej veci. Spomínali ste tie inteligentné dopravné systémy aj napriek tomu, že viackrát vám boli vaše tvrdenia vyvrátené, tak stále opakujete to isté. Ak sa dobre pamätáte, schvaľovali sme po prvé rámcovú zmluvu. To znamená, jej plnenie môže byť odložené alebo aj rozložené na niekoľko rokov. Ak si pozriete budúcoročný rozpočet, tak čo sa týka inteligentných dopravných systémov, tam nie je ani euro. A po tretie, inteligentné dopravné systémy by sa podstatnou mierou mali financovať z eurofondov. Ďakujem.
Kollár, Boris, predseda NR SR (2022-03-15):
Prosím, prezentujme sa a hlasujme. (Hlasovanie.) Prítomných 133 poslancov, za 119, proti 14. Konštatujem, že Národná rada schválila navrhnuté uznesenie.
B. Bugár, podpredseda NR SR: (2003-10-22):
Teraz dávam slovo spoločnému spravodajcovi z výboru pre vzdelanie, vedu, šport a mládež, kultúru a médiá poslancovi Sándorovi Albertovi, aby informoval Národnú radu o výsledku prerokovania tohto vládneho návrhu v jednotlivých výboroch. Nech sa páči, pán poslanec. S. Albert, poslanec: Vážený pán predsedajúci, vážené panie poslankyne, vážení páni poslanci, gestorský výbor svojím uznesením ma poveril, aby som vystúpil na schôdzi Národnej rady Slovenskej republiky a oboznámil vás so spoločnou správou výborov Národnej rady Slovenskej republiky o prerokovaní vládneho návrhu zákona o zriadení Univerzity Jánosa Selyeho v Komárne a o doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v druhom čítaní. Výbor Národnej rady Slovenskej republiky pre vzdelanie, vedu, šport a mládež, kultúru a médiá ako gestorský výbor podáva Národnej rade Slovenskej republiky spoločnú správu. Národná rada Slovenskej republiky pridelila vládny návrh zákona o zriadení Univerzity Selyeho na prerokovanie Ústavnoprávnemu výboru Národnej rady Slovenskej republiky, Výboru Národnej rady pre financie, rozpočet a menu, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady pre vzdelanie, vedu, šport a mládež, kultúru a médiá. Výbor Národnej rady Slovenskej republiky pre financie, rozpočet a menu, Výbor Národnej rady pre ľudské práva, národnosti a postavenie žien a Výbor Národnej rady Slovenskej republiky pre vzdelanie, vedu, šport a mládež, kultúru a médiá v piatich uzneseniach zhodne odporúčajú Národnej rade Slovenskej republiky návrh zákona schváliť. Ústavnoprávny výbor odporúča Národnej rade Slovenskej republiky predmetný vládny návrh zákona schváliť s jednou zmenou. Tá zmena je v § 2, kde sa slová „jazyk maďarský, jazyk slovenský“ nahrádzajú slovami „slovenský jazyk, maďarský jazyk“. Ide o zmenu poradia s cieľom zvýrazniť skutočnosť, že štátnym jazykom v Slovenskej republike je jazyk slovenský. Gestorský výbor odporúča tento návrh neschváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade vládny návrh zákona o zriadení Univerzity J. Selyeho v Komárne schváliť. Vážený pán predsedajúci, to je všetko, prosím, otvorte rozpravu.
Grendel, Gábor, podpredseda NR SR (2020-07-24):
Pani poslankyňa Pleštinská s faktickou.
P. Hrušovský, predseda NR SR: (2004-05-27):
(Hlasovanie.) 127 prítomných, 124 za návrh, 1 proti, 1 sa zdržal, 1 nehlasoval. Návrh sme schválili. M. Demeterová, poslankyňa: Vzhľadom na to, že sme schválili bod 13 zo spoločnej správy, nebudeme hlasovať o bode 2 pána poslanca Buriana.
Pčolinský, Peter, poslanec NR SR (2016-06-17):
Ďakujem pekne. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 písm. c) ods. 3 o rokovacom poriadku prerokovať predložený návrh zákona v druhom čítaní. Prosím, dajte hlasovať.
P. Hrušovský, predseda NR SR: (2003-11-05):
(Hlasovanie.) 136 prítomných, 63 za, 8 proti, 62 sa zdržalo, 3 nehlasovali. Návrh sme neschválili. Hlasujeme o pozmeňujúcom návrhu pod poradovým číslom...
V. Veteška, podpredseda NR SR: (2004-06-16):
Pani poslankyňa Rusnáková, nech sa páči. E. Rusnáková, poslankyňa: Ďakujem pekne. Predpokladám, že keď budem vystupovať k pani poslankyni Dolníkovej, že aj pán minister školstva bude venovať pozornosť tomu, čo tu hovoríme v parlamente. (Reakcia z pléna.) Prepáčte, pán minister, ale hovoríme k školstvu a k jeho problémom. A ak vás chceme podporovať, tak potom by sme možno očakávali, aby ste nás aj počúvali. K dvom veciam, ktoré hovorila pani poslankyňa. Normatívy sú naozaj pre niektoré školy a školské zariadenia nedostatočné. S tým je možné absolútne súhlasiť. A treba povedať, že výbor ten nie dobrý trend zachytil už hneď na začiatku. Ak chceme hovoriť o základných umeleckých školách, tak hovorme ďalej aj o domovoch mládeže, aj o školských kluboch detí a mládeže. Ja nepochybujem, že to, čo povedala pani poslankyňa, je pravda, normatívy bude treba minimálne od budúceho roka zmeniť. Druhá vec, k materským školám. Správa hovorí o tom, že na Slovensku existujú naďalej materské školy so suchými záchodmi, materské školy, ktoré sú postavené z drevotriesok, materské školy, ktoré majú lokálne vykurovanie. Moja poznámka je tá, že ak treba niečo naozaj urýchlene odstrániť, pán minister, tak to je toto a že možno trošku menej treba investovať do rôznych športových národných centier, ktoré už sú aj tak veľmi dobre vybudované. Toto je rest, ktorého sa treba zbaviť veľmi rýchlo. Ďakujem.
Laššáková, Jana, podpredsedníčka NR SR (2012-10-30):
Pán poslanec, poprosím vás, nechajte pána poslanca dohovoriť.
Laššáková, Ľubica, poslankyňa NR SR (2020-07-07):
Ďakujem veľmi pekne. Ja by som do zbierky citátov spred jeden a pol roka pridala jeden súčasnej ministerky kultúry, vtedy poslankyne Národnej rady, Natálie Milanovej, ktorá povedala, citujem: „Ako majú rodičia, učitelia vysvetľovať deťom, aby k štúdiu pristupovali poctivo, keď ich tie môžu odbiť v štýle, Danko môže a ja nie? Aký signál vysielame študentom, že podvádzanie je v poriadku, že byť lenivý a lajdácky sa oplatí, že krádež ich dokáže katapultovať do Národnej rady?“ Toľko teda citát. Pýtam sa, čo sa zmenilo? Ja si myslím, že nič.
P. Paška, predseda NR SR: (2009-10-21):
Pani poslankyňa Laššáková.
B. Bugár, podpredseda NR SR: (2003-07-02):
Ľ. Lintner, poslanec: Ďakujem za slovo. Vážená pani poslankyňa. V motivácii, prečo chcem reagovať, ma predbehol pán poslanec Kolesár. Ja sa ohradzujem proti tomu, aby ste predkladateľov dávali do kategórie vrahov. Nie. Ja to budem opakovať donekonečna. Ani my nie sme za potraty, nie sme. Ale nemáte pocit, že ten trend je pozitívny práve preto, že sa môžu ľudia slobodne rozhodnúť? Začal som počítať neskoro, ale keď som začal počítať  vaše výrazy poďme diskutovať, tak som ich napočítal 12-krát, ale boli aj predtým. Mňa len mrzí, prečo takéto výzvy nezaznievali, keď sa dávalo podanie na Ústavný súd. Veď podanie jednoznačne smeruje k zmene legislatívneho rámca, však si to nezakrývajme, a nás vydeľuje  oproti iným krajinám. Ďakujem.
J. Baška, poslanec: (2003-05-21):
S liberalizáciou telekomunikačného trhu Slovenskej republiky sa očakáva aj zníženie cien za poskytované služby či už internetu alebo hlasovej služby. Je to možné vidieť napríklad už u medzinárodných hovorov, kde existuje konkurencia už dlhšiu dobu. Neprijatím tejto novely sa liberalizácia telekomunikačného prostredia na Slovensku posunie minimálne o ďalšieho jeden a pol roka, čo je v rozpore so záväzkom vlády Slovenskej republiky zo samitu EÚ z roku 2001 v Göteborgu, kde sa zaviazala a prihlásila k splneniu požiadaviek Európskej únie, ktoré kladie na asociované krajiny v oblasti telekomunikácií. Všetky tieto požiadavky podľa prísľubu Slovenskej republiky mali byť splnené do konca roka 2002, respektíve od 1. januára 2003, odkedy na Slovensku platí úplná liberalizácia telekomunikačného prostredia. Bohužiaľ, len de jure, za čo môže neúplné znenie súčasného telekomunikačného zákona. Veľmi dôležitým faktom je nesplnenie záväzku Slovenskej republiky voči investorom či už zahraničným, alebo domácim, ktorí nechcú a nebudú investovať na telekomunikačnom trhu Slovenskej republiky, pokiaľ toto prostredie nebude plne liberalizované a nebude existovať taká právna norma, ktorá umožní úplnú liberalizáciu telekomunikačného trhu v Slovenskej republike. Po konzultácii s predstaviteľmi Európskej komisie sa táto pozerá na súčasné znenie telekomunikačného zákona a neprijatie jeho novely v lete minulého roka ako na nesplnenie záväzku Slovenskej republiky voči Európskej únii a hlavne voči investorom, ktorí čakajú na liberalizáciu telekomunikačného prostredia. Posledná hodnotiaca správa Európskej únie o Slovenskej republike v oblasti telekomunikácií bude na jeseň tohto roka, kde ak nechceme, aby Slovenská republika bola naďalej kritizovaná a aby vláda splnila záväzky, ku ktorým sa zaviazala v rámci prístupového procesu vstupu do Európskej únie a voči investorom, vás žiadam podporiť túto novelu telekomunikačného zákona. Ďakujem, pán predsedajúci. Z. Martináková, podpredsedkyňa NR SR: Teraz má slovo spoločný spravodajca z výboru pre hospodárstvo, privatizáciu a podnikanie, pán poslanec Stanislav Janiš. Poprosím ho, aby informoval Národnú radu o výsledkoch rokovania výborov o tomto návrhu zákona, aby odôvodnil návrh a stanovisko gestorského výboru. Pán spravodajca, máte slovo.
Paška, Pavol, predseda NR SR (2013-09-17):
(Hlasovanie.) 133 prítomných, 115 bolo za, 16 sa zdržali, 2 nehlasovali. Návrh sme postúpili do druhého čítania.
Beblavý, Miroslav, poslanec NR SR (2017-02-10):
Ďakujem pekne. V súlade teda so záväzkom stručnosti. Keďže tento zákon upravuje štátnu správu v školstve vrátane preneseného výkonu štátnej správy, je v rámci zrušenia VÚC nevyhnutné upraviť kompetencie VÚC v tejto oblasti tak, aby sa preniesli teda najmä na obce a mestá. Ďakujem.